Ivan Bošnjak - Wikipedija

# Ivan Bošnjak

### Izvor: Wikipedija

Ivan Bošnjak

Ivan Bošnjak (Vinkovci, 6. veljače 1979.), hrvatski nogometaš, napadač belgijskog Genka

Nogometnu karijeru, Bošnjak je započeo u rodnim Vinkovcima, igrajući za Cibaliju u sezoni 96/97. 2000. godine prelazi u redove splitskog Hajduka nakon što je bio proglašen najboljim igračem lige. U Hajduku se iskazao borbenošću i požrtvovnošću, te dobio nagradu navijača Hajduka - trofej Hajdučko srce. Nakon Splita seli u Libiju, u tamošnji Al-Ittihad. Nije uopće igrao pa se ubrzo vratio natrag u HNL. Ali, ovog puta u najvećeg rivala svog bivšeg kluba, Dinamo. Tamo je sakupio u 3 sezone 64 utakmice, ali se tek zadnju sezonu u klubu preselio na mjesto napadača gdje je bio najbolji. Sa 22 gola postao je najbolji strijelac lige i napokon si osigurao transfer u dobar klub na "Zapadu". Iako je u igri navodno bio i vrlo jaki ukrajinski Šahtar potpisao je za RKC Genk iz Belgije gdje su ga kupili na preporuku svog bivšeg igrača, Branka Strupara. U svom prvom nastupu za klub postigao je pogodak i odmah se svidio navijačima. No, usprkos tome, novi ga izbornik reprezentacije, Slaven Bilić, nije zvao za prijateljsku utakmicu sa Italijom. Nakon sjajnog početka u Belgiji teško se ozlijedio te će propustiti ostatak ove sezone.

Za reprezentaciju je debitirao 16. kolovoza 2000. protiv Slovačke u Bratislavi. No, do svoje druge utakmice čekao je čak 5 godina. Opet je zaigrao u kvlaifikacijama za SP 2006. Na Carlsberg Cupu 2006. postigao je svoj prvijenac za Hrvatsku, protiv domaćina, Hong Konga. Putovao je na SP u Njemačku iako su na njegovom mjestu mnogi vidjeli, tada mu klupskog suigrača, Eduarda da Silvu. Ipak, odigrao je tek 4 posljednje minute protiv Japana u 2. utakmici.

Dolaskom Slavena Bilića za izbornika reprezentacije izgubio je svoje mjesto među 23 reprezentativca.

Dobavljeno iz "http://hr.wikipedia.org../../../i/v/a/Ivan_Bo%C5%A1njak_b5bf.html"

Kategorija: Hrvatski nogometaši

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- Suomi
- Français
- Bahasa Indonesia
- Polski